ddrg/super_eurlex huggingface dataset:
KOMMISSIONENS FORORDNING (EF) Nr. 984/96 af 31. maj 1996 om ændring af forordning (EØF) nr. 2168/92 om gennemførelsesbestemmelser for de særlige foranstaltninger til fordel for De Kanariske Øer med hensyn til kartofler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 21, og

ud fra følgende betragtninger:

I artikel 21 i forordning (EØF) nr. 1601/92 fastsættes, at leverancerne til De Kanariske Øer fra tredjelande og fra resten af Fællesskabet af spisekartofler begrænses i de følsomme perioder for at undgå, at afsætningen af De Kanariske Øers produktion forstyrres; denne ordning blev suspenderet ved Kommissionens forordning (EF) nr. 2254/95 (3);

i henhold til artikel 11 i den aftale om beskyttelsesforanstaltninger, der er indgået inden for rammerne af de multilaterale forhandlinger i Uruguay-rundens regi (1986-1994) (4), bør der ske en gradvis afvikling af denne importbegrænsende foranstaltning;

der bør ske en fastsættelse af den pågældende følsomme afsætningsperiode for årene 1996, 1997 og 1998 samt af de maksimale mængder kartofler, der i disse perioder kan leveres til De Kanariske Øer; den månedlige fordeling af disse mængder kan ændres afhængigt af markedsudviklingen; artikel 10 i Kommissionens forordning (EØF) nr. 2168/92 (5), senest ændret ved forordning (EF) nr. 1967/95 (6), bør derfor ændres;

endvidere bør forordning (EF) nr. 2254/94 ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -

UDSTEDT FØLGENDE FORORDNING:

Artikel 1

I forordning (EØF) nr. 2168/92 foretages følgende ændringer:

1) Artikel 10, stk. 1, første afsnit, affattes således:

»Leverancerne til De Kanariske Øer fra tredjelande og fra resten af Fællesskabet af spisekartofler henhørende under KN-kode 0701 90 51, 0701 90 59 og 0701 90 90 begrænses for årene 1996, 1997 og 1998 til de mængder og den følsomme periode, der er fastsat i bilaget.«

2) Bilaget affattes som angivet i bilaget til nærværende forordning.

Artikel 2

Forordning (EF) nr. 2254/95 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 230 af 27. 9. 1995, s. 41.

(4) EFT nr. L 336 af 22. 12. 1994, s. 1.

(5) EFT nr. L 217 af 31. 7. 1992, s. 44.

(6) EFT nr. L 189 af 10. 8. 1995, s. 29.

BILAG

»BILAG

Fordeling af de i artikel 10 omhandlede mængder

>TABELPOSITION>
KOMMISSIONENS FORORDNING (EF) Nr. 982/96 af 31. maj 1996 om ændring af forordning (EF) nr. 2942/95 om åbning og forvaltning af fællesskabstoldkontingenter for visse landbrugsvarer med oprindelse i stater i Afrika, Vestindien og Stillehavet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i stater i Afrika, Vestindien og Stillehavet eller de oversøiske lande og territorier (OLT) (1), senest ændret ved Kommissionens forordning (EF) nr. 619/96 (2), særlig artikel 27, og

ud fra følgende betragtninger:

Bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (3), er ændret med Kommissionens forordning (EF) nr. 3009/95 (4);

ved Kommissionens forordning (EF) nr. 2942/95 (5) er der åbnet fællesskabstoldkontingenter til nedsat told for visse landbrugsprodukter;

som følge af GATT-forhandlingerne er toldsatserne for visse varer, der er anført i tabellen i forordning (EF) nr. 2942/95 blevet ændret; ved forordning (EF) nr. 619/96 bevilges der en yderligere mængde druer til spisebrug på 400 tons for perioden 1. til 31. januar, hvert år, med start fra den 1. januar 1996;

såvel toldsatserne som tillægssatserne for de af den pågældende forordning omfattede varer vil kunne ændres i årenes løb; med sigte på en bedre forvaltning af fællesskabsbestemmelserne på området er det hensigtsmæssigt at udstede en flerårig forordning, i hvilken værditold toldsatserne automatisk reduceres med 50 % i takt med udviklingen i toldsatserne i den kombinerede nomenklatur;

forordning (EF) nr. 2942/95 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen i forordning (EF) nr. 2942/95 erstattes med nedenstående tabel:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. maj 1996.

På Kommissionens vegne

Mario MONTI

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 89 af 10. 4. 1996, s. 1.

(3) EFT nr. L 256 af 7. 9. 1987, s. 1.

(4) EFT nr. L 319 af 30. 12. 1995, s. 1.

(5) EFT nr. L 308 af 21. 12. 1995, s. 9.
KOMMISSIONENS FORORDNING (EF) Nr. 955/96 af 29. maj 1996 om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 586/96 (2), særlig artikel 9, og

ud fra følgende betragtninger:

For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer;

forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3;

det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3), i et tidsrum på tre måneder;

de i denne forordning fastsatte foranstaltninger er i overensstemmelse med udtalelse fra Toldkodeksudvalget - gruppen for told- og statistiknomenklaturen -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. maj 1996.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 84 af 3. 4. 1996, s. 18.

(3) EFT nr. L 302 af 19. 10. 1992, s. 1.

BILAG

>TABELPOSITION>
KOMMISSIONENS FORORDNING (EF) Nr. 957/96 af 30. maj 1996 om ændring af forordning (EF) nr. 773/96 om særforanstaltninger, der fraviger forordning (EØF) nr. 3665/87, (EØF) nr. 3719/88 og (EØF) nr. 1964/82 i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 894/96 (2), særlig artikel 13, stk. 12, og

ud fra følgende betragtninger:

Ved Kommissionens forordning (EF) nr. 773/96 (3), er der givet særlige bestemmelser, således at der skabes en ordning for visse eksportforretninger som følge af foranstaltninger, der er truffet af flere tredjelande med hensyn til beskyttelse mod bovin spongiform encephalopati;

ved anvendelse af artikel 5, stk. 1, i forordning (EF) nr. 773/96 er den frist, inden for hvilken produkterne skal forlade EF-toldområdet, blevet forlænget fra 60 til 120 dage, og ved anvendelse af artikel 5, stk. 2, i samme forordning er den frist, inden for hvilken produkterne skal anbringes under en suspenderende ordning i frizone eller på frilager, fastsat til 60 dage;

det har vist sig, at disse frister er for korte til, at de erhvervsdrivende kan finde en anden afsætningsmulighed for disse produkter; fristerne bør derfor forlænges til henholdsvis 150 og 120 dage;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 773/96 foretages følgende ændringer:

1) I artikel 5, stk. 1, ændres »120 dage« til »150 dage«.

2) I artikel 5, stk. 2, ændres »60 dage« til »120 dage«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 30. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 125 af 23. 5. 1996, s. 1.

(3) EFT nr. L 104 af 27. 4. 1996, s. 19.
KOMMISSIONENS FORORDNING (EF) Nr. 958/96 af 30. maj 1996 om ændring af forordning (EF) nr. 1431/94 om gennemførelsesbestemmelser for fjerkrækød til den importordning, der er fastsat i Rådets forordning (EF) nr. 774/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (1), ændret ved Kommissionens forordning (EF) nr. 2198/95 (2), særlig artikel 7,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (3), særlig artikel 3, stk. 1, og

ud fra følgende betragtninger:

Ved Kommissionens forordning (EF) nr. 1431/94 (4), senest ændret ved forordning (EF) nr. 2916/95 (5), fastsættes der gennemførelsesbestemmelser til den importordning for fjerkrækød, som er fastsat i Rådets forordning (EF) nr. 774/94;

for at undgå spekulation og på baggrund af erfaringerne med det store antal ansøgere er det nødvendigt at ændre betingelserne for adgang til denne ordning for at udelukke de erhvervsdrivende, der ikke har til hensigt at udnytte licenserne til at dække deres eget behov;

certifikaternes gyldighedsperiode giver de erhvervsdrivende mulighed for at indgive deres ansøgninger i de ti første dage af hvert kvartal;

Forvaltningskomitéen for Fjerkrækød og Æg har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 1431/94 foretages følgende ændringer:

1) Artikel 3, litra a), affattes således:

»a) ansøgeren er en fysisk eller juridisk person, der på tidspunktet for indgivelse af ansøgningen over for medlemsstatens myndigheder kan bevise, at han har importeret mindst 100 tons (produktvægt) produkter henhørende under KN-kode 0207, 1602 31, 1602 32 og 1602 39 i hvert af de to kalenderår, der ligger forud for året for indgivelse af licensansøgningerne. Dog er detailforretninger og restauranter, som sælger deres produkter til den endelige forbruger, udelukket fra at kunne benytte ordningen.«

2) Artikel 4, stk. 1, første afsnit, affattes således:

»Licensansøgninger kan kun indgives i de første ti dage af hver periode, jf. artikel 2.«.

Artikel 2

Denne forordning træder i kraft den 1. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 91 af 8. 4. 1994, s. 1.

(2) EFT nr. L 221 af 19. 9. 1995, s. 3.

(3) EFT nr. L 349 af 31. 12. 1994, s. 105.

(4) EFT nr. L 156 af 23. 6. 1994, s. 9.

(5) EFT nr. L 305 af 19. 12. 1995, s. 49.
KOMMISSIONENS FORORDNING (EF) Nr. 948/96 af 28. maj 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 482/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 31. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. maj 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.

BILAG

>TABELPOSITION>
RÅDETS FORORDNING (EF) Nr. 944/96 af 28. maj 1996 om fastsættelse af basisprisen og opkøbsprisen for blomkål, ferskner, nektariner, citroner, abrikoser og tomater for juni 1996

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), særlig artikel 16, stk. 1,

under henvisning til forslag fra Kommissionen, og

ud fra følgende betragtninger:

Ifølge artikel 16, stk. 1, i forordning (EØF) nr. 1035/72 skal der for hver høstår fastsættes en basispris og en opkøbspris for hvert produkt i bilag II til nævnte forordning; markedsføringen af de pågældende produkter, der høstes i et bestemt høstår, strækker sig fra januar til december hvert år for tomater, fra maj til august hvert år for abrikoser, fra maj til oktober hvert år for ferskner og nektariner, fra maj til april det følgende år for blomkål, og fra juni til maj det følgende år for citroner; ifølge artikel 16, stk. 1, tredje afsnit, i forordning (EØF) nr. 1035/72 skal der ikke fastsættes en basispris eller en opkøbspris i perioder med ringe afsætning i begyndelsen og slutningen af høståret;

for at sikre kontinuiteten i priserne på blomkål og citroner og muligheden for intervention for abrikoser, ferskner og nektariner fra 1. juni 1996 og for tomater fra 11. juni 1996 er det nødvendigt at fastsætte basisprisen og opkøbsprisen for disse produkter for perioden 1. til 30. juni 1996 i afventning af en beslutning for høståret 1996/97 -

UDSTEDT FØLGENDE FORORDNING:

Artikel 1

For perioden 1. til 30. juni 1996 fastsættes basisprisen og opkøbsprisen for blomkål, ferskner, nektariner, citroner, abrikoser og tomater udtrykt i ecu/100 kg netto således:

>TABELPOSITION>

Disse priser vedrører henholdsvis:

- studsede blomkål, kvalitetsklasse I, i emballage

- ferskner af sorterne Amsden, Cardinal, Charles Ingouf, Dixired, Jeronimo, J. H. Hale, Merril Gemfree, Michelini, Red Haven, San Lorenzo, Springcrest og Springtime, kvalitetsklasse I, størrelse 61-67 mm, i emballage

- nektariner af sorterne Armking, Crimsongold, Early sun grand, Fantasia, Independence, May Grand, Nectared, Snow Queen og Stark red gold, kvalitetsklasse I, størrelse 61-67 mm, i emballage

- citroner af klasse I, størrelse 53-62 mm, i emballage

- abrikoser af kvalitetsklasse I, størrelse over 30 mm, i emballage

- tomater af typerne »runde« og »ribbede«, kvalitetsklasse I, størrelse 57-67 mm, i emballage.

Disse priser indbefatter ikke omkostningerne ved den emballage, som produktet præsenteres i.

Artikel 2

Denne forordning træder i kraft den 1. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. maj 1996.

På Rådets vegne

G. BOGI

Formand

(1) EFT nr. L 118 af 20. 5. 1972, s. 1. Forordningen er senest ændret ved forordning (EF) nr. 1363/95 (EFT nr. L 132 af 16. 6. 1995, s. 8).
KOMMISSIONENS FORORDNING (EF) Nr. 949/96 af 28. maj 1996 om indstilling af fiskeri efter sej fra fartøjer, som fører Det Forenede Kongeriges flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3076/95 af 22. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i Norges eksklusive økonomiske zone og fiskerizonen omkring Jan Mayen (3), fastsætter kvoter for sej i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af sej i farvandene i ICES-område I, II a, b (norske farvande nord for 62° N), taget af fartøjer, som fører Det Forenede Kongeriges flag eller er registreret i Det Forenede Kongerige, nået den for 1996 tildelte kvote; Det Forenede Kongerige har forbudt fiskeri efter denne bestand med virkning fra den 26. april 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af sej i farvandene i ICES-område I, II a, b (norske farvande nord for 62° N) fra fartøjer, der fører Det Forenede Kongeriges flag eller er registreret i Det Forenede Kongerige, må antages at have opbrugt den kvote, der er tildelt Det Forenede Kongerige for 1996.

Fiskeri efter sej i farvandene i ICES-område I, II a, b (norske farvande nord for 62° N) fra fartøjer, der fører Det Forenede Kongeriges flag eller er registreret i Det Forenede Kongerige, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 26. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. maj 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 51.
RÅDETS FORORDNING (EF) Nr. 1076/96 af 10. juni 1996 om ændring af forordning (EF) nr. 3090/95 om fastsættelse for 1996 af foranstaltninger til bevarelse og forvaltning af fiskeressourcerne i det regulerede område, der er defineret i konventionen om det fremtidige multilaterale samarbejde vedrørende fiskeriet i det nordvestlige Atlanterhav

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3090/95 (2) fastsættes der bl.a. fangstkvoter for medlemsstaterne i det regulerede område for 1996;

nu hvor den andel af hellefisk, der er til rådighed for EF, er blevet fordelt mellem medlemsstaterne, bør det nuværende 48-timers indberetningssystem erstattes af et ugentligt indberetningssystem i overensstemmelse med de bevarelses- og håndhævelsesbestemmelser, der gælder i det regulerede område;

der skal henvises til de bifangstregler, der gælder i forbindelse med forbuddet mod direkte fiskeri efter henholdsvis torsk, skærising og lodde i NAFO-område 3NO;

forordning (EF) nr. 3090/95 bør derfor ændres -

UDSTEDT FØLGENDE FORORDNING:

Artikel 1

I forordning (EF) nr. 3090/95 foretages følgende ændringer:

1) Artikel 5, sidste stykke, affattes således:

»Medlemsstaterne underretter hver tirsdag inden kl. 12.00 Kommissionen om, hvor store mængder hellefisk deres fartøjer har fanget i den uge, der sluttede kl. 24.00 søndagen før.«

2) Artikel 7, stk. 4, affattes således:

»4. Førerne af EF-fartøjer, der fisker efter hellefisk, skal 48 timer inden et sådant fiskeri påbegyndes underrette de relevante myndigheder i den medlemsstat, hvis flag fartøjet fører, eller hvor deres fartøj er registreret, herom og om muligt give et skøn over den forventede fangst, ligesom de hver mandag skal indberette, hvor store mængder hellefisk de har fanget i den uge, der sluttede kl. 24.00 søndagen før.«

3) I bilag I erstattes tabellerne for torsk i NAFO-område 3NO og for skærising og lodde med tabellerne i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. L 389 af 31. 12. 1992, s. 1. Forordningen er senest ændret ved tiltrædelsesakten af 1994.

(2) EFT nr. L 330 af 30. 12. 1995, s. 108.

BILAG

>TABELPOSITION>